Ανάπτυξη Εργαλείου Υποστήριξης Διαχείρισης Εργασιών Συντήρησης Λιμενικών Εγκαταστάσεων μέσω Γεωγραφικών Συστημάτων Πληροφοριών
Creators: name: Λάμπρου, Βασιλική Ανδρέα
Publisher: name: Aristotle University of Thessaloniki
Year: 2017
Subjects: Γεωγραφικά Συστήματα Πληροφοριών
Διαδικτυακή εφαρμογή
Διαχείριση και Συντήρηση λιμενικών εγκαταστάσεων
Geographic Information Systems
Web application
Port Management and Maintenance

description: Οι νέες τεχνολογικές τάσεις εστιάζουν στην ανάπτυξη κεντρικών συστημάτων πληροφοριών που παρέχουν ένα σύστημα διαχείρισης του κύκλου ζωής των τεχνικών έργων. Κάθε επιμέρους στάδιο του κύκλου ζωής ενός έργου, συνοδεύεται από έναν μεγάλο όγκο πληροφοριών, που είναι δύσκολα διαχειρίσιμος. Συγκεκριμένα, στο στάδιο της συντήρησης, σύμφωνα με την ελληνική βιβλιογραφία, εντοπίζονται σημαντικές ελλείψεις. Εστιάζοντας στα έργα λιμενικών εγκαταστάσεων τα κυριότερα προβλήματα της υφιστάμενης κατάστασης στον ελλαδικό χώρο παρατηρούνται στην έλλειψη συστηματικής συντήρησης. Η παρούσα διπλωματική στοχεύει στο σχεδιασμό, στην ανάπτυξη και στην υλοποίηση ενός διαδικτυακού εργαλείου υποστήριξης διαχείρισης εργασιών συντήρησης του 6ου προβλήτα του Λιμένα Θεσσαλονίκης και μερισμού των σχετικών πληροφοριών, μεταξύ των συμμετεχόντων στις σχετικές εργασίες, συνδυάζοντας τεχνολογίες βάσεων δεδομένων και διαδικτύου. Το αναπτυσσόμενο εργαλείο παρέχει πλήρη εικόνα της τρέχουσας λειτουργικής κατάστασης οντοτήτων του 6ου προβλήτα, και δίνει τη δυνατότητα για έλεγχο, παρακολούθηση και αποτίμηση της λειτουργικότητας της εν λόγω λιμενικής εγκατάστασης σε πραγματικό χρόνο. Ακόμα, επιτρέπει την περιγραφική εισαγωγή των παρεμβάσεων για την αντιμετώπιση καταγεγραμμένων προβλημάτων. Κατ’ επέκταση το εν λόγω εργαλείο μπορεί να υποστηρίζει τη διαχείριση εργασιών συντήρησης, συμβάλλοντας στην άμεση, ορθότερη και αποτελεσματική λήψη αποφάσεων συντήρησης και στον κατάλληλο προγραμματισμό επεμβάσεων από τα αρμόδια στελέχη του Οργανισμού. Το προτεινόμενο εργαλείο έχει τη μορφή διαδικτυακής εφαρμογής και για την ανάπτυξή του διαμορφώθηκε μία σχετική βάση δεδομένων. Η βάση δεδομένων, αποτελείται από ένα σύνολο συγκεντρωμένων πληροφοριών με γεωχωρική αναφορά, που παρέχουν μια πλήρη εικόνα των υποδομών του 6ου προβλήτα. Η διαδικτυακή εφαρμογή δίνει τη δυνατότητα στους χρήστες του συστήματος να αλληλεπιδρούν, όπου κι αν βρίσκονται, μέσω της διαδικτυακής διεπαφής χρησιμοποιώντας, δηλαδή, ηλεκτρονικές συσκευές συνδεδεμένες στο διαδίκτυο. Για την υλοποίηση των παραπάνω πραγματοποιείται αναλυτικός σχεδιασμός της βάσης δεδομένων, χρησιμοποιώντας το λογισμικό ArcMap, που αποτελεί μία εκ των διεπαφών του GIS πακέτου ArcGis. Το ArcMap επιτρέπει τη σύνθεση ενός θεματικού χάρτη, και την απόδοση των πληροφοριών στο χαρτογραφικό υπόβαθρο. Για τους δυναμικά οδηγούμενους από δεδομένα πίνακες, χρησιμοποιήθηκε το λογισμικό SQL Server Management Studio (SSMS) της Microsoft. Τέλος, έγινε δημοσίευση των παραπάνω στον GIS Server και μέσω του WebGIS Portal δημιουργήθηκε η διαδικτυακή εφαρμογή.
description: New technology trends focus on the development of central information systems that will provide efficient management schemes through the whole lifecycle of engineering projects. Each individual stage of the project's lifecycle is accompanied by a large amount of information that is difficult to manage. In Greece, according to the relevant literature and practical experience, the maintenance stage is characterized currently by significant inefficiency. This fact is more pronounced in the case of Greek port infrastructures, which lack of systematic maintenance. This diploma thesis aims at the design, the development and the implementation of an online information management tool for supporting the management of the required maintenance actions of the 6th pier of the Thessaloniki Port and the relevant information sharing between all the involved members, through a combination of database and internet technologies. The developed tool gives the potential of real-time control, monitoring, identification and assessment of the functionality of the examined port infrastructure. Moreover, it enables the provision of descriptive interventions in order to deal with the recorded problems. Therefore, the proposed tool can support the management of all required maintenance actions leading to a prompt and more effective maintenance decision making process as well as to a suitable scheduling of required interventions. The tool has the form of a web application (web GIS tool). For its implementation, a relevant database has been developed. The database (geo-database) consists of a set of geospatial information of the 6th pier's infrastructures. The web application gives the users the potential of real-time mutual interactions by using devices with access to the internet. For implementing all the above, the database’s design was carried out using the ArcMap software, which is one of the ArcGIS package interfaces. ArcMap enables the efficient compilation of thematic maps. For dynamic data-driven tables, the Microsoft's SQL Server Management Studio (SSMS) software was used. All the above were published on a GIS Server and through the WebGIS Portal the web GIS tool was finally created.